கேள்வி: இரா. முத்துப்பாண்டி பற்றி விளக்கவும்.
பதில்: இரா. முத்துப்பாண்டி (பிறப்பு: 10 மே 1974) தமிழ்நாடு புதுக்கோட்டை மாவட்டத்தைச் சேர்ந்த தமிழாசிரியர், பேராசிரியர், கவிஞர் மற்றும் எழுத்தாளர் ஆவார். இவர் இலக்கியம், கல்வி மற்றும் தமிழ் மொழி வளர்ச்சிக்காகப் பங்களிப்பு செய்து வருகிறார்.
கேள்வி: இரா. முத்துப்பாண்டி - ஆரம்ப வாழ்க்கை மற்றும் கல்வி குறித்து விரிவாக சொல்லுங்கள்.
பதில்: முனைவர் இரா. முத்துப்பாண்டி புதுக்கோட்டை மாவட்டம், அறந்தாங்கி வட்டம், பெருங்காடு கிராமத்தில் சுப. இராமசாமி மற்றும் அஞ்சலையம்மாள் இணையருக்கு 10.05.1974 அன்று பிறந்தார். இளம் வயதிலேயே தமிழ் மொழி மற்றும் இலக்கியத்தின் மீது மிகுந்த ஆர்வம் கொண்டவர். நூலகப் பயணங்களில் ஈடுபட்டு அறிவைப் பெருக்கிக் கொண்டவர். ஒன்று முதல் எட்டாம் வகுப்பு வரை பெருங்காடு அரசு நடுநிலைப் பள்ளியிலும், ஒன்பதாம் வகுப்பு முதல் பன்னிரண்டாம் வகுப்பு வரை அறந்தாங்கி அரசு ஆண்கள் மேல்நிலைப் பள்ளியிலும் கல்வி பயின்றார். இளங்கலைப் பட்டத்தை காரைக்குடி அழகப்பா அரசு கலைக் கல்லூரியிலும், முதுகலைப் பட்டங்களை அழகப்பா பல்கலைக்கழகத்திலும் பெற்றுள்ளார். தமிழவேள் உமாமகேசுவரனார் கரந்தைக் கலைக் கல்லூரியில் சங்க இலக்கியத்தில் ஆய்வு செய்து முனைவர் பட்டம் பெற்றுள்ளார்.
கேள்வி: இரா. முத்துப்பாண்டி - பணி பற்றி தகவல் சொல்.
பதில்: தனியார் கல்லூரியில் ஆறு ஆண்டுகள் பேராசிரியராகவும், தனியார் கல்வியியல் கல்லூரியில் ஒரு ஆண்டுக்கு முதல்வராகவும் பணியாற்றியுள்ளார். 2012ஆம் ஆண்டு ஆசிரியர் தகுதித் தேர்வில் தேர்ச்சி பெற்று தமிழ் பட்டதாரி ஆசிரியராகப் பணியேற்றார். 2021ஆம் ஆண்டு முதல் பதவி உயர்வின் மூலம் முதுகலைப் பொருளியல் ஆசிரியராகப் பணியாற்றி வருகிறார்.
கேள்வி: இரா. முத்துப்பாண்டி - இலக்கியப் பங்களிப்பு பற்றி விளக்கவும்.
பதில்: பல்வேறு பத்திரிகைகளில் கவிதைகள், சிறுகதைகள், கட்டுரைகள் எழுதியுள்ளார். அவரது முக்கிய நூல்கள்: * ''பட்டுக்கோட்டை கல்யாணசுந்தரம் காதல் பாடல்கள் ஓர் ஆய்வு'' * ''கலித்தொகையில் உரையாடல்கள்'' * ''அடடா'' (ஹைக்கூ கவிதை நூல்) * ''என் மொழிகள்'' (பொன்மொழி நூல்) ''அடடா'' ஐக்கூ நூலை சென்னை ஜீவா பதிப்பகம் வெளியிட்டுள்ளது. இந்நூலில் 572 ஹைக்கூ கவிதைகள் இடம் பெற்றுள்ளன. இந்நூலை இந்திய கம்யூனிஸ்ட் கட்சியின் மூத்த தலைவர், விடுதலைப் போராட்ட வீரர் தோழர் இரா. நல்லகண்ணு அவர்கள் வெளியிட்டார். தமிழில் முதன்முதலாக ஹைக்கூ நூல் வெளியிட்ட ஓவியக் கவிஞர் அமுதபாரதி வாழ்த்துரை வழங்கினார்.